Credo

Su Credo est una formula chi tenet autoridade manna pro sa fide cristiana catolica. 

Sunt regoltas sas veridades pius importantes  de sa fide, comente  sunt  istadas definidas dae divescios Concilios Ecumenicos in sos seculos passados, ispetzialmente in sos primos 4 seculos de s'istoria de sa Creja catolica.

Custa formula est connotta comente "Su credo", dae sa prima paraula latina de s'incomintzu. Sa tradutzione est in logudoresu:

"Creo ind'unu Deus, Babbu onnipotente,

criadore de su chelu e de sa terra,

de totu sas cosas visìbiles e invisìbiles.

Creo un d'unu solu Segnore, Gesù Cristu, unicu Fizu de Deus, 

nàschidu dae su Babbu prima de totu sos seculos:

Deus dae Deus, lughe dae lughe, Deus veru dae Deus veru,

generadu, non criadu, de sa matessi sustantzia de su Babbu,

po mediu de isse totus sas cosas sun istadas criadas.

Po nois omines e po sa nostra salvesa

est faladu dae su chelu

e po obera de s'Ispiritu Santu

s'est incarnadu in sas intragnas de sa Virgine Maria

e s'est fatu omine.

Est istadu crucifissu po nois sutta Pontziu Pilatu,

est mortu e est istadu sepultadu.

Tres dies a poi est resuscitadu

segundu sas Iscrituras,

est pigadu a su chelu, e setzit a sa dresta de su Babbu.

E de nou at  a bènnere in sa groria, po giudicare sos bios e-i sos mortos,

e-i su regnu sou no at a tenner fine.

Creo in s'Ispiritu Santu, 

chi est Segnore e dat sa vida,

e protzedit dae su Babbu e dae su Fizu.

Cun su Babbu e-i su Fizu est adoradu e glorificadu,

e at faeddadu po su mediu de sos profetas.

Creo sa Creja, una santa catòlica e apostòlica.

Professo unu solu battijimu

po su perdonu de sos peccados.

Aisetto sa risurretzione de sos mortos,

e-i sa vida de su mundu chi at a bènnere. Amen"
category:Cristianèsimu